11. รายการระหว่างกัน

11.1 สรุปรายการระหว่างกันของบริษัทกับบุคคลที่อาจมีความขัดแย้งทางผลประโยชน์ในปี
2545/2546 ปี546/2547 และปี 2547/2548

  ----------------------------------------------------------------------------------------------------------------------------------------------------------------------------------------------------------------------------------------------------------------------------------------------
  บุคคลที่อาจมีความขัดแย้งทางผลประโยชน์   ความสัมพันธ์                                                ลักษณะของรายการ                                                         นโยบายราคา                                                                               จำนวนสุทธิที่จ่ายแก่             
                                                                                                                                                                                                                                                            PCL และ PTL                
                                                                                                                                                                                                                                                            (พันบาท)                    
  -------------------------------- -------------------------------------------------------- ---------------------------------------------------------------------- ---------------------------------------------------------------------------------------- ---------------- --------- ---------
                                                                                                                                                                                                                                                            2545-46          2546-47   2547-48

  โพลีเพล็กซ์                         เป็นผู้ถือหุ้นใหญ่ของบริษัทโดยถือหุ้นทั้งทางตรงและทางอ้อมในสัดส่วนร้อยละ   PCL ได้ชำระเงินซึ่งเป็นค่าใช้จ่ายในการบริหารล่วงหน้าแทนบริษัท ค่าใช้จ่ายดังกล่าวได้แก่     รายการระหว่าง PCL กับบริษัทเป็นราคาปกติทางธุรกิจโดยถือตามราคาที่ PCL ได้จ่ายจริงล่วงหน้าแทนบริษัท ซึ่ง PCL   3,109            2,345     1,749
  คอร์ปอเรชั่น ลิมิเต็ด (PCL)            70 และมีกรรมการร่วมกัน                                      ค่าใช้จ่ายในการเดินทางของพนักงาน ค่าที่พักอาศัยของครอบครัวพนักงาน                  ไม่ได้มีการคิดค่าใช้จ่ายเพิ่มขึ้นแต่อย่างใด                                                                                      
                                                                                            และค่าเล่าเรียนบุตรของพนักงาน เป็นต้น บริษัทฯ                                                                                                                                                       
                                                                                            ได้จ่ายค่าใช้จ่ายเหล่านี้ไปแล้วและหรือได้เรียกเก็บจากพนักงานและชำระเงินดังกล่าวคืนให้กับ                                                                                                                       
                                                                                            PCL แล้ว                                                                                                                                                                                    

  Polyplex Europa Polyester Film   เป็นบริษัทย่อยของบริษัท โดยบริษัทถือหุ้นร้อยละ 100 และ มีกรรมการร่วมกัน PSPLได้จ่ายเงินล่วงหน้าแทน PE เพื่อเป็นค่าใช้จ่ายแก่ผู้ขายอุปกรณ์ลงทุน ค่าที่ปรึกษากฎหมาย   รายการระหว่าง PE และ บริษัท                                                                 -                -         102,498
  Sanaye Ve Ticaret Anonim Sirketi                                                          เป็นต้น เนื่องจาก PE เพิ่งจดทะเบียนจัดตั้งเมื่อวันที่ 20 เดือนกันยายน 2547 อย่างไรก็ตาม   เป็นราคาปกติทางธุรกิจโดยเป็นจำนวนเดียวกับที่ได้มีการจ่ายจริงล่วงหน้าโดยไม่ได้มีการคิดค่าใช้จ่ายเพิ่มขึ้นแต่อย่างใด                              
  (PE)                                                                                      จำนวนเงินทั้งหมดได้มีการจ่ายคืนแก่ PSPL เมื่อวันที่ 22 เดือนธันวาคม 2547 แล้ว                                                                                                                              
  ----------------------------------------------------------------------------------------------------------------------------------------------------------------------------------------------------------------------------------------------------------------------------------------------

11.2 ความจำเป็นและความสมเหตุสมผลของรายการระหว่างกัน

  รายการระหว่างกันที่เกิดขึ้นเป็นรายการที่เกิดขึ้นจากค่าใช้จ่ายในการบริหารซึ่ง PCL
  ได้ทดรองจ่ายล่วงหน้าแทนบริษัท ค่าใช้จ่ายดังกล่าว ได้แก่ ค่าใช้จ่ายในการเดินทาง
  ค่าที่พักอาศัยสำหรับครอบครัวพนักงาน และค่าเล่าเรียนบุตรพนักงาน บริษัทฯ
  ได้จ่ายค่าใช้จ่ายเหล่านี้ไปแล้วและหรือได้เรียกเก็บจากพนักงานและชำระเงินดังกล่าวคืนให้กับ
  PCL แล้ว ซึ่งบริษัทฯ ได้ชำระคืนเงินทดรองจ่ายล่วงหน้า/ค่าใช้จ่ายดังกล่าวให้แก่ PCL
  แล้วตามราคาที่เกิดขึ้นจริงและไม่ได้มีการคิดค่าใช้จ่ายเพิ่มขึ้นแต่อย่างใดและเป็นรายการที่มีมูลค่าไม่มากนัก
  สำหรับรายการที่ PSPL ซึ่งเป็นบริษัทย่อยได้จ่ายเงินล่วงหน้าแทน PE
  เพื่อเป็นค่าใช้จ่ายในการจัดตั้งบริษัทและดำเนินโครงการจัดตั้ง PE
  ซึ่งเป็นบริษัทที่เกี่ยวข้องของบริษัทนั้น PSPL ได้ชำระเงินล่วงหน้าแทน PE เนื่องจาก PE
  อยู่ในระหว่างการจัดตั้งและยังไม่ได้รับการชำระค่าหุ้น จำนวนเงินทั้งหมดได้มีการจ่ายคืนแก่
  PSPL เมื่อวันที่ 22 เดือนธันวาคม 2547 แล้ว

11.3 มาตรการหรือขั้นตอนการอนุมัติการทำรายการระหว่างกัน

  รายการระหว่างกันที่ได้กล่าวในตารางข้างต้นของบริษัท
  คณะกรรมการตรวจสอบของบริษัทได้ตรวจสอบแล้วมีความเห็นว่าเป็นไปตามลักษณะการค้าปกติ
  สำหรับในอนาคตหากมีรายการลักษณะดังกล่าวเกิดขึ้นอีก บริษัทฯ
  สามารถดำเนินการได้และจะรายงานต่อคณะกรรมการตรวจสอบทุกไตรมาส

  สำหรับรายการระหว่างกันอื่นๆที่จะเกิดขึ้นในอนาคตนั้น
  บริษัทจะมอบหมายให้ฝ่ายงานที่เกี่ยวข้องรวบรวมข้อมูลที่เกี่ยวข้องกับรายการดังกล่าวเพื่อเสนอให้คณะกรรมการตรวจสอบพิจารณาให้ความเห็นว่ารายการดังกล่าวเป็นไปตามลักษณะธุรกิจทั่วไปและเป็นไปตามราคาตลาดหรือไม่
  ในการนี้ บริษัทฯ จะปฏิบัติตามกฎระเบียบของ
  สำนักงานกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
  คณะกรรมการตรวจสอบจะพิจารณาและนำเสนอต่อคณะกรรมการบริษัทเพื่อพิจารณาอนุมัติ
  โดยการให้ความเห็นต่อการทำรายการระหว่างกันนั้น
  จะต้องไม่มีกรรมการที่มีส่วนได้เสียร่วมอยู่ด้วย

11.4 นโยบายหรือแนวโน้มการทำรายการระหว่างกัน

  สำหรับรายการระหว่างกันที่จะเกิดขึ้นในอนาคตนั้นบริษัทมีนโนบายจะกำหนดเงื่อนไขต่าง ๆ
  ให้เหมาะสมตามเหตุผลและความจำเป็นของบริษัท
  ซึ่งรายการระหว่างกันที่ผ่านมาเป็นเพียงรายการจ่ายเงินทดรองจ่ายล่วงหน้าและมีมูลค่ารายการไม่มากนัก
  ได้แก่รายการชำระเงินค่าเดินทางของพนักงาน ค่าที่พักอาศัยสำหรับครอบครัวพนักงาน
  และค่าเล่าเรียนบุตรพนักงาน เป็นต้น นอกจากนี้บริษัทแม่คือ PCL
  จะไม่คิดค่าธรรมเนียมต่างๆจากบริษัท เช่น ค่าชื่อสินค้า (brand name)
  และค่าการวิจัยและพัฒนา เป็นต้น
  ทั้งนี้รายการระหว่างกันที่อาจเกิดขึ้นในอนาคตนั้นคณะกรรมการบริษัทจะปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ
  ประกาศ หรือข้อกำหนดของตลาดหลักทรัพย์แห่งประเทศไทย
  รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินที่สำคัญของบริษัทหรือบริษัทย่อยตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย

  ทั้งนี้ หากมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
  มีส่วนได้เสียหรืออาจมีความขัดแย้งทางผลประโยชน์ในอนาคต
  บริษัทจะให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
  ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
  บริษัทจะได้ให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
  เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้
  บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีบริษัท